Рафинә Ганиуллина: "Ул вакытта "бу егет ирем булыр” дип башыма да китермәдем"

	Рафинә Ганиуллинаның ире, баянчы Рәзил Камалов инстаграмда кызыклы пост урнаштырган. "Егетләр, тиздән 23 февраль! Узган елгы оекбашларыгыз тузмадымы әле? Ә кырыну өчен пеналарыгыз бетеп китмәдеме? Минеке бар әле," - дип яза ул. 	 Рафинәнең иренә быелгы бәйрәмгә нинди бүләк ясавын озакламый белербез. Ә әлегә музыкаль гаиләнең ничек барлыкка килүен искә төшерик. Яшьләр 2014 елда “Вконтакте” сайтында язышып китеп танышкан. Шаярып кына. "Ул вакытта “бу егет ирем булыр”, дип башыма да китермәдем. Өч ай аралашып йөргәч, аңа карата хисләрем уянды. Тәртипле, эшенә дә җаваплы карый, алдамый, көнләш­ми, гайбәт сөйләми. Гадилеге дә җәлеп ит­кәндер," - дип искә ала ул. Өйләнешеп, бер елдан тупырдап торган уллары Сөләйман туа. Бүген мәхәббәт җимешләре көннән-көн яңа һөнәр-осталыклары белән сөендереп тора. Рәзилнең баянчы булуын да җырчы үзе өчен зур плюс дип бәяли. “Һәр җырчының үз баянчысы булырга тиеш”, дип елмая Рафинә Ганиуллина.   
	---	
RAFINA/D

	№ --- | 18.02.2019	


